แบงก์ทิสโก้ลุยเงินหมุน 0%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

นายชลิต ศิลป์ศรีกุล ผู้ช่วยกรรมการผู้จัดการใหญ่ ธนาคารทิสโก้ เปิดเผยว่า เพื่อเป็นการตอกย้ำแผนการบุกตลาดสินเชื่อทะเบียนรถยนต์ (ทิสโก้ ออโต้ แคช) อย่างต่อเนื่อง ธนาคารจึงได้เปิดตัวแคมเปญ “เงินหมุน 0% งวดแรก” เพื่อตอบสนองความต้องการของลูกค้าที่ส่วนใหญ่จะเป็นลูกค้ารายย่อยหรือผู้ประกอบการเอสเอ็มอี เพียงลูกค้านำทะเบียนรถยนต์ที่เป็นเจ้าของและยื่นขอสินเชื่อทะเบียนรถยนต์กับทิสโก้ในระหว่างวันที่ 23 ส.ค.–31 ธ.ค. 2553 และมีวงเงินขอสินเชื่อตั้งแต่ 1 แสนบาทขึ้นไปเท่านั้น ทั้งนี้จุดเด่นของสินเชื่อทะเบียนรถยนต์ของทิสโก้ คือบริการที่รวดเร็ว โดยลูกค้าจะได้รับเงินภายใน 1 วันหลังได้รับการอนุมัติ นอกจากนี้ลูกค้ายังได้ชำระค่างวดที่ถูกกว่าเมื่อเทียบกับค่างวดเช่าซื้อทั่วไป และยังไม่ต้องโอนเล่มทะเบียนอีกด้วย
“ตามแผนงานของเราในปีนี้ ที่จะมุ่งเน้นการทำธุรกิจสินเชื่อทะเบียนรถยนต์มากขึ้น ซึ่งหากนับตั้งแต่เราได้เริ่มแผนงานนี้ขึ้นมาถือว่าผลลัพธ์ที่ได้อยู่ในระดับที่น่าพึงพอใจมาก โดยที่ผ่านมาเราได้ทำการออกแคมเปญ “สินเชื่อเงินสด ลุ้นรถมาสด้า” เพื่อกระตุ้นตลาดให้เราเป็นที่รู้จักในตลาดทั่วประเทศมากขึ้น ซึ่งผลปรากฎว่าผลตอบรับดีมาก ๆ และยังทำให้ยอดสินเชื่อเพิ่มขึ้นมากว่า 52% เมื่อเทียบช่วงเวลาปกติ ดังนั้นจากการออกแคมเปญดอกเบี้ย 0% ในครั้งนี้เราก็มั่นใจว่าจะได้รับผลตอบรับจะดีไม่แพ้กัน แม้ว่าในตลาดจะมีการแข่งขันด้านอัตราดอกเบี้ยกันอยู่แล้ว แต่หากเปรียบเทียบถึงผลประโยชน์ในด้านอื่น ๆ รวมกับข้อเสนอของแคมเปญนี้ก็ยังถือว่าดีที่สุดในตลาดขณะนี้”